Gradonačelnik

KLASA: 363-01/19-09/22

URBROJ: 2117/01-01-19-3

Dubrovnik, 23. listopada 2019.

Na temelju članka 132. Zakona o gradnji („Narodne novine“, broj: 153/13., 20/17. i 39/19.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17.) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se tekst Nacrta Odluke o privremenoj zabrani izvođenja građevinskih radova na području Grada Dubrovnika i upućuje Gradskom vijeću Grada Dubrovnika na raspravu i donošenje.
2. Tekst Nacrta Odluke iz točke 1. ovoga Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Gradonačelnik

Mato Franković

DOSTAVA:

1. Služba Gradskog vijeća Grada Dubrovnika, ovdje
2. Upravni odjel za komunalne djelatnosti i mjesnu samoupravu, ovdje
3. Evidencija, ovdje
4. Pismohrana, ovdje

KLASA: 363-01/19-09/22

URBROJ: 2117/01-03-19-2

Dubrovnik, 23. listopada 2019.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o utvrđivanju Nacrta Odluke o privremenoj zabrani

izvođenja građevinskih radova na području Grada Dubrovnika

Na temelju članka 132. Zakona o gradnji, predstavničko tijelo jedinice lokalne samouprave po prethodno pribavljenom mišljenju turističke zajednice grada može odlukom odrediti razdoblje u kalendarskoj godini kao i vrijeme u kojemu se ne mogu izvoditi zemljani radovi, te radovi na izgradnji konstrukcije građevine, na određenim područjima jedinice lokalne samouprave.

Predloženom Odlukom utvrđuju se vrste radova koji se privremeno zabranjuju, kao i građevine na koje se zabrana odnosi. Radovi koji se zabranjuju izvoditi u utvrđenom periodu su zemljani radovi kao i radovi na izgradnji konstrukcije građevine.

Gore spomenuti radovi ne mogu se izvoditi na cijelom području Grada Dubrovnika i to u vremenu za koje zabrana vrijedi.

Zabrana izvođenja radova sukladno predloženoj Odluci je od 15. lipnja do 15. rujna 2020. godine u vremenu od 00:00 do 24:00. sata.

Ovom Odlukom su, sukladno Zakonu o gradnji, utvrđeni izuzeci, odnosno, građevine i građevinski radovi na koje se odredbe, predložene odluke, o zabrani izvođenja radova ne odnose.

Izuzeci od primjene odredaba o privremenoj zabrani izvođenja radova utvrđeni su člankom 5. i 6. predložene Odluke.

Nadzor nad primjenom ove odluke provodit će komunalno redarstvo Grada Dubrovnika.

Mišljenje turističke zajednice Grada Dubrovnika u privitku.

U svezi iznesenoga, a na temelju članka 132. Zakona o gradnji („Narodne novine“, broj: 153/13., 20/17. i 39/19.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17.) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), predlaže se sljedeći

Z A K L J U Č A K

1. Utvrđuje se tekst Nacrta Odluke o privremenoj zabrani izvođenja građevinskih radova na području Grada Dubrovnika i upućuje Gradskom vijeću Grada Dubrovnika na raspravu i donošenje.

2. Tekst Nacrta Odluke iz točke 1. ovoga Zaključka čini sastavni dio istog.

3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Pročelnik

Zlatko Uršić, dipl. iur.

DOSTAVA:

1. Gradonačelnik, ovdje
2. Služba Gradskog vijeća, ovdje
3. Pismohrana
4. Evidencija

Na temelju članka 132. Zakona o gradnji ("Narodne novine" broj: 153/13., 20/17. i 39/19.) i članka 32. Statuta Grada Dubrovnika ("Službeni glasnik Grada Dubrovnika", broj: 4/09., 6/10., 3/11., 14/12., 5/13. i 6/13. - pročišćeni tekst, 9/15., 5/18.), Gradsko vijeće Grada Dubrovnika, na \_\_\_\_\_\_\_\_\_ sjednici, održanoj \_\_\_\_\_\_\_\_ 2019., donijelo je

**O D L U K U**

**o privremenoj zabrani izvođenja građevinskih radova**

**na području Grada Dubrovnika**

**I. OPĆE ODREDBE**

**Članak 1.**

Ovom Odlukom utvrđuje se kalendarsko razdoblje i vrijeme privremene zabrane izvođenja građevinskih radova, vrste građevinskih radova koji se ne mogu izvoditi, područja zabrane, razlozi zbog kojih se u pojedinim slučajevima mogu izvoditi građevinski radovi, te nadzor nad provedbom ove Odluke.

**II. KALENDARSKO RAZDOBLJE I VRIJEME TRAJANJA PRIVREMENE ZABRANE**

**Članak 2.**

Privremena zabrana izvođenja građevinskih radova primjenjuje se u razdoblju od 15. lipnja do 15. rujna 2020. godine u vremenu od 00:00 do 24:00 sata.

**III. VRSTE RADOVA KOJI SE PRIVREMENO ZABRANJUJU**

**Članak 3.**

Građevinskim radovima koji se u smislu ove Odluke zabranjuju smatraju se:

* zemljani radovi (iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i odvodnih jaraka, prijevoz materijala, uređenje temeljnog tla, izrada nasipa, izrada posteljice, izrada klinova uz objekte, deponiranje materijala, utovar, odvoz viška zemlje na gradski deponij, istovar, zatrpavanje građevinske jame nakon izvedbe podruma, zemljom od iskopa i sl.) i
* radovi na izgradnji konstrukcije građevine.

**IV. PODRUČJA PRIVREMENE ZABRANE IZVOĐENJA GRAĐEVINSKIH RADOVA**

**Članak 4.**

Područje privremene zabrane izvođenje građevinskih radova je cijelo područje Grada Dubrovnika, koje se dijeli na dvije zone:

* zona „A“ – koja obuhvaća područje gradskog kotara Grad, Ploče Iza Grada i dio gradskog kotara Pile - Kono s rubnim granicama: smjer Put od Republike, Splitski put, Vladimira Nazora, Pera Bakića do D-8),
* zona „B“ – koja obuhvaća ostale gradske kotareve i mjesne odbore na području Grad Dubrovnika.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

**Članak 5.**

Zabrana iz ove Odluke ne odnosi se na:

1. građevine odnosno radove za čije je građenje odnosno izvođenje utvrđen interes Republike Hrvatske i jedinice lokalne i područne (regionalne) samouprave;
2. uklanjanje građevina na temelju rješenja građevinske inspekcije ili odluke drugog tijela državne vlasti;
3. građenje građevina, odnosno izvođenje radova u godini u kojoj je odluka stupila na snagu
4. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine;
5. nužne radove na popravcima građevina kada zbog oštećenja postoji opasnost za život i zdravlje ljudi;

i za koje radove investitor nije u obvezi podnositi zahtjev za odobrenje izvođenja građevinskih radova.

**Članak 6.**

Zabrana iz ove Odluke ne odnosi se na:

1. građenje objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene i poboljšanja energetske učinkovitosti zgrada u vlasništvu jedinica lokalne i područne (regionalne) samouprave, koje se nalaze u području zone „B“;
2. radove na izgradnji konstrukcije građevine koja se nalazi u području zone „B“, ukoliko se u njenoj neposrednoj blizini ne nalaze turistički objekti (hoteli, kampovi i marine), i to za:

- betonske radove na konstrukciji u vremenu od 9,00 – 14,00 sati, svakim radnim danom od ponedjeljka do petka

- preostale radove na konstrukciji u vremenu od 8,00 – 18,00 sati, svakim radnim danom od ponedjeljka do subote.,

ukoliko investitor posjeduje odobrenje Upravnog odjela za komunalne djelatnosti i mjesnu samoupravu Grada Dubrovnika.

Nedjeljom, blagdanom i neradnim danom zabranjeno je izvođenje svih radova na izgradnji konstrukcije građevine.

Pod izrazom „neposredna blizina“ u smislu ove Odluke smatra se udaljenost do 200 metara zračne linije, mjereno od ruba građevine na kojoj se obavljaju radovi na izgradnji konstrukcije.

**Članak 7.**

Odobrenje kojim se odobrava izvođenje radova iz članka 6. stavka 1. ove Odluke donosi Upravni odjel za komunalne djelatnosti i mjesnu samoupravu Grada Dubrovnika po prethodno pribavljenom mišljenju Povjerenstva koje imenuje Gradsko vijeće Grad Dubrovnika.

Povjerenstvo na temelju podnesenog zahtjeva investitora obavlja očevid na licu mjesta uz nazočnost službene osobe odsjeka za komunalno redarstvo.

Zahtjev za odobrenje izvođenja građevinskih radova iz članka 6. stavka 1. ove Odluke podnosi se putem obrasca Upravnom odjelu za komunalne djelatnosti i mjesnu samoupravu Grada Dubrovnika.

Investitor je dužan predmetni zahtjev podnijeti do 31. svibnja 2020. godine.

Zahtjevi podneseni iza 31. svibnja 2020. godine neće se razmatrati.

**Članak 8.**

U slučaju da se izvođač ne pridržava odredaba ove Odluke ili svojim postupanjem prekrši odobrenje, Upravni odjel za komunalne djelatnosti i mjesnu samoupravu Grada Dubrovnika će po zaprimljenom zapisniku službene osobe odsjeka za komunalno redarstvo, isto ukinuti.

**VI. NADZOR NAD PROVEDBOM ODLUKE**

**Članak 9.**

Nadzor nad primjenom ove Odluke provodi komunalno redarstvo Grada Dubrovnika.

U obavljanju nadzora komunalni redari postupaju sukladno odredbama Zakona o građevinskoj inspekciji ("Narodne novine", broj: 153/13. i 115/18.) i Naputka Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji ("Narodne novine", broj: 23/18.), te će rješenjem narediti investitoru privremenu obustavu izvođenja zemljanih radova i/ili radova na izgradnji konstrukcije građevine ako se radovi izvode protivno ovoj Odluci.

**VII. PRIJELAZNE I ZAVRŠNE ODREDBE**

**Članak 10.**

Stupanjem na snagu ove Odluke prestaje vrijediti Odluka o privremenoj zabrani izvođenja građevinskih radova na području Grada Dubrovnika ("Službeni glasnik Grada Dubrovnika", broj: 23/18. i 8/19.).

**Članak 11.**

Ova Odluka stupa na snagu osmog dana od dana objave u "Službenom glasniku Grada Dubrovnika".

Predsjednik Gradskoga vijeća:

mr.sc. Marko Potrebica

**O b r a z l o ž e n j e**

PRAVNA OSNOVA

Pravna osnova za donošenje Odluke o privremenoj zabrani izvođenja građevinskih radova na području Grada Dubrovnika (dalje u tekstu: Odluka) je članak 132. Zakona o gradnji („Narodne novine“ broj: 153/13., 20/17. i 39/19.).

OBRAZLOŽENJE I SADRŽAJ ODLUKE

Na temelju članka 132. Zakona o gradnji, predstavničko tijelo jedinice lokalne samouprave po prethodno pribavljenom mišljenju turističke zajednice grada može odlukom odrediti razdoblje u kalendarskoj godini kao i vrijeme u kojemu se ne mogu izvoditi zemljani radovi te radovi na izgradnji konstrukcije građevine, na određenim područjima jedinice lokalne samouprave.

Predloženom Odlukom utvrđuju se vrste radova koji se privremeno zabranjuju, kao i građevine na koje se zabrana odnosi. Radovi koji se zabranjuju izvoditi u utvrđenom periodu su zemljani radovi kao i radovi na izgradnji konstrukcije građevine.

Gore spomenuti radovi ne mogu se izvoditi na cijelom području Grada Dubrovnika koje je podijeljeno na dvije zone i to u vremenu za koje zabrana vrijedi.

Zabrana izvođenja radova sukladno predloženoj Odluci je od 15. lipnja do 15. rujna 2020. godine u vremenu od 00:00 do 24:00 sata.

Ovim prijedlogom Odluke su, sukladno Zakonu o gradnji, utvrđeni izuzeci, odnosno, građevine i građevinski radovi na koje se odredbe, predložene odluke o zabrani izvođenja radova ne odnose.

Izuzeci od primjene odredaba o privremenoj zabrani izvođenja radova utvrđeni su člankom 5. i 6. predložene Odluke.

Odobrenje kojim se odobrava izvođenje radova iz članka 6. stavka 1. predložene Odluke donosi Upravni odjel za komunalne djelatnosti i mjesnu samoupravu Grada Dubrovnika po prethodno pribavljenom mišljenju Povjerenstva koje imenuje Gradsko vijeće Grad Dubrovnika.

Nadzor nad primjenom ove odluke provodit će komunalno redarstvo Grada Dubrovnika, uz odgovarajuću primjenu odredaba Zakona o građevinskoj inspekciji i Naputka Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji.

Na prijedlog ove Odluke prethodno je zatraženo i dobiveno mišljenje Turističke zajednice Grad Dubrovnika.